phoneee/thai-legal-corpus huggingface dataset:
พระราชกฤษฎีกาพระราชกฤษฎีกาจัดตั้งบัณฑิตวิทยาลัยในมหาวิทยาลัยรามคำแหงทบวงมหาวิทยาลัยพ.ศ. ๒๕๓๖ ภูมิพลอดุลยเดช ป.ร.ให้ไว้ ณ วันที่ ๒๑ธันวาคม พ.ศ. ๒๕๓๖เป็นปีที่ ๔๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งบัณฑิตวิทยาลัยในมหาวิทยาลัยรามคำแหงทบวงมหาวิทยาลัยอาศัยอำนาจตามความในมาตรา ๑๗๕ของรัฐธรรมนูญแห่งราชอาณาจักรไทย และมาตรา ๗ วรรคหนึ่งแห่งพระราชบัญญัติมหาวิทยาลัยรามคำแหง พ.ศ. ๒๕๑๔ ซึ่งแก้ไขเพิ่มเติมโดยพระราชบัญญัติมหาวิทยาลัยรามคำแหง(ฉบับที่ ๒) พ.ศ. ๒๕๒๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งบัณฑิตวิทยาลัยในมหาวิทยาลัยรามคำแหงทบวงมหาวิทยาลัย พ.ศ. ๒๕๓๖มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้จัดตั้งบัณฑิตวิทยาลัยในมหาวิทยาลัยรามคำแหง ทบวงมหาวิทยาลัยมาตรา ๔ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือ เพื่อให้มหาวิทยาลัยรามคำแหงมีความสามารถในการผลิตบัณฑิตระดับบัณฑิตศึกษาในสาขาวิชาต่างๆ ให้มีมาตรฐานทางวิชาการได้อย่างมีประสิทธิภาพและสามารถขยายงานในด้านการค้นคว้าวิจัยได้กว้างขวางยิ่งขึ้นสมควรจัดตั้งบัณฑิตวิทยาลัยในมหาวิทยาลัยรามคำแหง ทบวงมหาวิทยาลัย ให้เป็นหน่วยงานที่มีหน้าที่รับผิดชอบจัดการศึกษาชั้นสูงทุกสาขาวิชา และโดยที่มาตรา ๗ วรรคหนึ่งแห่งพระราชบัญญัติมหาวิทยาลัยรามคำแหง พ.ศ. ๒๕๑๔ ซึ่งแก้ไขเพิ่มเติมโดยพระราชบัญญัติมหาวิทยาลัยรามคำแหง(ฉบับที่ ๒) พ.ศ. ๒๕๒๑ ได้บัญญัติให้การจัดตั้งบัณฑิตวิทยาลัยต้องตราเป็นพระราชกฤษฎีกาจึงจำเป็นต้องตราพระราชกฤษฎีกานี้มณฑิตา/ผู้จัดทำ๒ กุมภาพันธ์ ๒๕๕๔วิภา/ผู้ตรวจ๒๗ พฤษภาคม ๒๕๕๔[๑] ราชกิจจานุเบกษาเล่ม ๑๑๐/ตอนที่ ๒๒๘/ฉบับพิเศษ หน้า ๑/๓๐ ธันวาคม ๒๕๓๖
กฎกระทรวงอัตราส่วนของคนประจำเรือที่มีสัญชาติไทยสำหรับเรือไทยซึ่งใช้ประกอบการขนส่งทางทะเลระหว่างประเทศโดยเฉพาะ พ.ศ. 2567กฎกระทรวง อัตราส่วนของคนประจำเรือที่มีสัญชาติไทยสำหรับเรือไทย ซึ่งใช้ประกอบการขนส่งทางทะเลระหว่างประเทศโดยเฉพาะ พ.ศ. ๒๕๖๗อาศัยอำนาจตามความในมาตรา ๕๐ วรรคสอง แห่งพระราชบัญญัติเรือไทย พุทธศักราช ๒๔๘๑ ซึ่งแก้ไขเพิ่มเติมโดยพระราชบัญญัติเรือไทย (ฉบับที่ ๔) พ.ศ. ๒๕๒๘ และมาตรา ๖๒ แห่งพระราชบัญญัติเรือไทย พุทธศักราช ๒๔๘๑ ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติเรือไทย พุทธศักราช ๒๔๘๑ พ.ศ. ๒๕๖๑รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิก (๑) ข้อ ๑๒ แห่งกฎกระทรวงเศรษฐการ ออกตามความในพระราชบัญญัติเรือไทย พุทธศักราช ๒๔๘๑ ลงวันที่ ๗ ตุลาคม พุทธศักราช ๒๔๘๒ (๒) กฎกระทรวงเศรษฐการ ออกตามความในพระราชบัญญัติเรือไทย พุทธศักราช ๒๔๘๑ ฉบับที่ ๒ ลงวันที่ ๑๑ กรกฎาคม พุทธศักราช ๒๔๘๓ (๓) กฎกระทรวง ฉบับที่ ๗ (พ.ศ. ๒๕๓๔)มาตรา 1 ออกตามความในพระราชบัญญัติเรือไทย พุทธศักราช ๒๔๘๑ (๔) กฎกระทรวง ฉบับที่ ๘ (พ.ศ. ๒๕๔๐) ออกตามความในพระราชบัญญัติเรือไทย พุทธศักราช ๒๔๘๑มาตรา 2 ข้อ ๒ เรือไทยที่ได้จดทะเบียนตามความในมาตรา ๗ ทวิ เพื่อใช้ประกอบการขนส่งทางทะเลระหว่างประเทศโดยเฉพาะ ต้องมีคนประจำเรือเป็นบุคคลสัญชาติไทยไม่น้อยกว่าร้อยละห้าสิบของคนประจำเรือทั้งหมดสำหรับเรือไทยนั้นมาตรา 3 ข้อ ๓ ภายในสี่ปีแรกนับแต่วันที่กฎกระทรวงนี้ใช้บังคับ มิให้นำบทบัญญัติในข้อ ๒ มาใช้บังคับแก่คนประจำเรือสำหรับเรือบรรทุกน้ำมันที่มีขนาดเกิน ๒๐,๐๐๐ ตันกรอสขึ้นไป ที่ได้จดทะเบียนเป็นเรือไทยซึ่งใช้ประกอบการขนส่งทางทะเลระหว่างประเทศโดยเฉพาะ ตามความในมาตรา ๗ ทวิ แต่ในระหว่างระยะเวลาดังกล่าวมาตรา 3 เจ้าของเรือหรือผู้ครอบครองเรือต้องจัดให้มีคนประจำเรือที่เป็นบุคคลสัญชาติไทยสำหรับเรือไทยนั้นในอัตราส่วน ดังต่อไปนี้ (๑) ในปีแรกต้องไม่น้อยกว่าร้อยละยี่สิบของคนประจำเรือทั้งหมด (๒) ในปีที่สองต้องไม่น้อยกว่าร้อยละสามสิบของคนประจำเรือทั้งหมด (๓)มาตรา 3 ในปีที่สามและปีที่สี่ต้องไม่น้อยกว่าร้อยละสี่สิบของคนประจำเรือทั้งหมดให้ไว้ ณ วันที่ ๓๐ กรกฎาคม พ.ศ. ๒๕๖๗ มนพร เจริญศรี รัฐมนตรีช่วยว่าการกระทรวงคมนาคม ปฏิบัติราชการแทน รัฐมนตรีว่าการกระทรวงคมนาคมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงการกำหนดอัตราส่วนของคนประจำเรือที่มีสัญชาติไทยสำหรับเรือที่ได้จดทะเบียนเป็นเรือไทยซึ่งใช้ประกอบการขนส่งทางทะเลระหว่างประเทศโดยเฉพาะ ตามกฎกระทรวงเศรษฐการ ออกตามความในพระราชบัญญัติเรือไทย พุทธศักราช ๒๔๘๑เพื่อให้สอดคล้องกับสภาพการณ์ปัจจุบันและสนับสนุนเสริมสร้างประสิทธิภาพกองเรือพาณิชย์ไทยให้มีขีดความสามารถในการประกอบการขนส่งสินค้าระหว่างประเทศเพิ่มมากขึ้น จึงจำเป็นต้องออกกฎกระทรวงนี้
ประกาศกระทรวงพาณิชย์ประกาศกระทรวงพาณิชย์เรื่องการกำหนดชื่อทางภูมิศาสตร์ตามมาตรา ๗ วรรคสอง (๒)แห่งพระราชบัญญัติเครื่องหมายการค้าพ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติเครื่องหมายการค้า(ฉบับที่ ๓) พ.ศ. ๒๕๕๙[๑] อาศัยอำนาจตามความในมาตรา๕ วรรคหนึ่ง และมาตรา ๗ วรรคสอง (๒) แห่งพระราชบัญญัติเครื่องหมายการค้า พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๓) พ.ศ. ๒๕๕๙รัฐมนตรีว่าการกระทรวงพาณิชย์ออกประกาศไว้ ดังต่อไปนี้๑.ให้ยกเลิกประกาศกระทรวงพาณิชย์เรื่อง การกำหนดชื่อทางภูมิศาสตร์ ลงวันที่ ๒๐ กันยายน ๒๕๔๗๒.ชื่อทางภูมิศาสตร์ดังต่อไปนี้ ให้ถือว่าเป็นชื่อทางภูมิศาสตร์ตามมาตรา ๗วรรคสอง (๒)แห่งพระราชบัญญัติเครื่องหมายการค้า พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๓) พ.ศ. ๒๕๕๙(๑)ชื่อประเทศ ชื่อกลุ่มประเทศ ชื่อภูมิภาคหรือเขตปกครองตนเองซึ่งมีลักษณะเช่นเดียวกับประเทศ(๒)ชื่อทวีป แคว้น รัฐ มณฑล หรือชื่อเมืองหลวงของประเทศ(๓)ชื่อมหาสมุทร(๔)ชื่อทางภูมิศาสตร์อื่น ๆ ที่ประชาชนโดยทั่วไปในประเทศไทยรู้จักกันแพร่หลาย เช่น เขตปกครองท้องถิ่นรูปแบบพิเศษคาบสมุทร ทะเล อ่าว เกาะ ทะเลสาบ ภูเขา แม่น้ำ จังหวัด เมืองท่า อำเภอ ถนน เป็นต้นชื่อทางภูมิศาสตร์ข้างต้นให้หมายความรวมถึงชื่อย่อ ชื่อเดิมหรือชื่อที่ใช้เรียกขานทั่วไปโดยไม่จำกัดเฉพาะชื่อในทางราชการทั้งนี้ตั้งแต่วันที่ ๒๘ กรกฎาคม ๒๕๕๙ เป็นต้นไปประกาศ ณ วันที่ ๒๑กรกฎาคม พ.ศ. ๒๕๕๙อภิรดี ตันตราภรณ์รัฐมนตรีว่าการกระทรวงพาณิชย์กัญฑรัตน์/ปริยานุช/จัดทำ๑๗ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๗๗ ง/หน้า ๑๒/๑๑ สิงหาคม ๒๕๕๙
คำพิพากษาศาลฎีกาที่ 65/2507หลักกฎหมาย: หนังสือ ไอ.โอ.ยู. เป็นหลักฐานการยืมเงิน ซึ่งลูกหนี้ทำให้เจ้าหนี้เก็บไว้ เมื่อไม่มีหลักฐานแสดงว่าลูกหนี้ได้ชำระหนี้นั้นแล้ว ต้องถือว่าลูกหนี้ยังเป็นหนี้อยู่ตามเอกสารนั้น ประมวลกฎหมายแพ่งและพาณิชย์ มาตรา 1141 ให้สันนิษฐานไว้ก่อนว่า สมุดทะเบียนผู้ถือหุ้นเป็นพยานหลักฐานอันถูกต้องแม้สมุดทะเบียนนี้สูญหายไป เจ้าพนักงานพิทักษ์ทรัพย์ของบริษัทผู้ล้มละลายก็อ้างบัญชีรายชื่อผู้ถือหุ้นที่กรรมการบริษัทคัดสำเนาส่งนายทะเบียนตามประมวลกฎหมายแพ่งและพาณิชย์ มาตรา 1139วรรค 2 เป็นพยานในคดีที่เจ้าพนักงานพิทักษ์ทรัพย์เรียกให้ผู้ถือหุ้นชำระค่าหุ้นที่ยังค้างชำระแก่บริษัทผู้ล้มละลายได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 65/2507ห้างหุ้นส่วนจำกัด โรงสีสุทธิโจทก์บริษัทตังไทย จำกัดจำเลยนายจี ฮีราต้าผู้ร้อง ป.พ.พ. พ.ร.บ.ล้มละลาย พ.ศ.2483 หนังสือ ไอ.โอ.ยู. เป็นหลักฐานการยืมเงิน ซึ่งลูกหนี้ทำให้เจ้าหนี้เก็บไว้ เมื่อไม่มีหลักฐานแสดงว่าลูกหนี้ได้ชำระหนี้นั้นแล้ว ต้องถือว่าลูกหนี้ยังเป็นหนี้อยู่ตามเอกสารนั้น ประมวลกฎหมายแพ่งและพาณิชย์ มาตรา 1141 ให้สันนิษฐานไว้ก่อนว่า สมุดทะเบียนผู้ถือหุ้นเป็นพยานหลักฐานอันถูกต้องแม้สมุดทะเบียนนี้สูญหายไป เจ้าพนักงานพิทักษ์ทรัพย์ของบริษัทผู้ล้มละลายก็อ้างบัญชีรายชื่อผู้ถือหุ้นที่กรรมการบริษัทคัดสำเนาส่งนายทะเบียนตามประมวลกฎหมายแพ่งและพาณิชย์ มาตรา 1139วรรค 2 เป็นพยานในคดีที่เจ้าพนักงานพิทักษ์ทรัพย์เรียกให้ผู้ถือหุ้นชำระค่าหุ้นที่ยังค้างชำระแก่บริษัทผู้ล้มละลายได้(มณี ชุติวงศ์-ประกอบ หุตะสิงห์-สนิท สุมาวงศ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 65/2507ห้างหุ้นส่วนจำกัด โรงสีสุทธิโจทก์บริษัทตังไทย จำกัดจำเลยนายจี ฮีราต้าผู้ร้อง ป.พ.พ. พ.ร.บ.ล้มละลาย พ.ศ.2483 หนังสือ ไอ.โอ.ยู. เป็นหลักฐานการยืมเงิน ซึ่งลูกหนี้ทำให้เจ้าหนี้เก็บไว้ เมื่อไม่มีหลักฐานแสดงว่าลูกหนี้ได้ชำระหนี้นั้นแล้ว ต้องถือว่าลูกหนี้ยังเป็นหนี้อยู่ตามเอกสารนั้น ประมวลกฎหมายแพ่งและพาณิชย์ มาตรา 1141 ให้สันนิษฐานไว้ก่อนว่า สมุดทะเบียนผู้ถือหุ้นเป็นพยานหลักฐานอันถูกต้องแม้สมุดทะเบียนนี้สูญหายไป เจ้าพนักงานพิทักษ์ทรัพย์ของบริษัทผู้ล้มละลายก็อ้างบัญชีรายชื่อผู้ถือหุ้นที่กรรมการบริษัทคัดสำเนาส่งนายทะเบียนตามประมวลกฎหมายแพ่งและพาณิชย์ มาตรา 1139วรรค 2 เป็นพยานในคดีที่เจ้าพนักงานพิทักษ์ทรัพย์เรียกให้ผู้ถือหุ้นชำระค่าหุ้นที่ยังค้างชำระแก่บริษัทผู้ล้มละลายได้(มณี ชุติวงศ์-ประกอบ หุตะสิงห์-สนิท สุมาวงศ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงสาธารณสุขประกาศกระทรวงสาธารณสุขเรื่องอัตราค่าใช้จ่ายสูงสุดที่จะจัดเก็บจากผู้ยื่นคำขอในกระบวนการพิจารณาอนุญาตผลิตภัณฑ์วัตถุออกฤทธิ์พ.ศ. ๒๕๖๐ เพื่อให้กระบวนการพิจารณาอนุญาตผลิตภัณฑ์วัตถุออกฤทธิ์มีความรวดเร็วและมีประสิทธิภาพอันจะส่งผลให้ประชาชนสามารถเข้าถึงและมีทางเลือกผลิตภัณฑ์วัตถุออกฤทธิ์ที่มีคุณภาพได้มากขึ้นและยังเป็นการผลักดันให้เกิดการปฏิรูประบบการอนุญาตผลิตภัณฑ์วัตถุออกฤทธิ์ และระบบการคุ้มครองผู้บริโภคที่มีประสิทธิภาพและทันสมัยเพื่อรองรับการขับเคลื่อนเศรษฐกิจของประเทศและการเพิ่มศักยภาพในการแข่งขันทางธุรกิจทั้งในระดับภูมิภาคอาเซียนและระดับการค้าโลกโดยมุ่งเน้นการสร้างนวัตกรรมผ่านกระบวนการวิจัยและพัฒนาภายในประเทศอย่างยั่งยืนอันเป็นการปฏิรูประเบียบราชการเพื่อประโยชน์แก่ประชาชนอาศัยอำนาจตามความในข้อ๔ (๕) แห่งคำสั่งหัวหน้าคณะรักษาความสงบแห่งชาติ ที่ ๗๗/๒๕๕๙ ลงวันที่ ๒๗ ธันวาคม๒๕๕๙ เรื่องการเพิ่มประสิทธิภาพในกระบวนการพิจารณาอนุญาตผลิตภัณฑ์สุขภาพและความเห็นชอบของคณะรัฐมนตรีเมื่อวันที่ ๑๑ เมษายน ๒๕๖๐รัฐมนตรีว่าการกระทรวงสาธารณสุขโดยคำแนะนำของคณะกรรมการวัตถุที่ออกฤทธิ์ต่อจิตและประสาทตามพระราชบัญญัติวัตถุที่ออกฤทธิ์ต่อจิตและประสาท พ.ศ. ๒๕๑๘ และที่แก้ไขเพิ่มเติมในการประชุมครั้งที่ ๓๓๔ - ๒/๒๕๖๐ เมื่อวันที่ ๒๑ กุมภาพันธ์ ๒๕๖๐ จึงออกประกาศไว้ดังต่อไปนี้ข้อ๑ กำหนดอัตราค่าใช้จ่ายสูงสุดที่จะจัดเก็บจากผู้ยื่นคำขอในกระบวนการพิจารณาอนุญาตผลิตภัณฑ์วัตถุออกฤทธิ์เพื่อให้กระบวนการพิจารณาอนุญาตผลิตภัณฑ์วัตถุออกฤทธิ์เป็นไปด้วยความสะดวกรวดเร็วและมีประสิทธิภาพมากยิ่งขึ้นทั้งในกระบวนการพิจารณาอนุญาตของส่วนกลางและส่วนภูมิภาค ตามบัญชีแนบท้ายประกาศนี้ข้อ๒ ในการนี้อาจให้มีการพิจารณาทบทวนอัตราค่าใช้จ่ายสูงสุดในบัญชีแนบท้ายประกาศนี้ทุก ๕ ปี หรือเมื่อมีเหตุจำเป็นอื่นข้อ ๓[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๙มิถุนายน พ.ศ. ๒๕๖๐ปิยะสกล สกลสัตยาทรรัฐมนตรีว่าการกระทรวงสาธารณสุข[เอกสารแนบท้าย]๑. บัญชีแนบท้ายประกาศกระทรวงสาธารณสุขเรื่อง อัตราค่าใช้จ่ายสูงสุดที่จะจัดเก็บจากผู้ยื่นคำขอในกระบวนการพิจารณาอนุญาตผลิตภัณฑ์วัตถุออกฤทธิ์พ.ศ. ๒๕๖๐ บัญชี ๑ การพิจารณาคำขอ และการตรวจสอบความถูกต้องของเอกสาร๒. บัญชีแนบท้ายประกาศกระทรวงสาธารณสุข เรื่องอัตราค่าใช้จ่ายสูงสุดที่จะจัดเก็บจากผู้ยื่นคำขอในกระบวนการพิจารณาอนุญาตผลิตภัณฑ์วัตถุออกฤทธิ์พ.ศ. ๒๕๖๐ บัญชี ๒ การประเมินเอกสารทางวิชาการ และการตรวจสถานประกอบการ๓. บัญชีแนบท้ายประกาศกระทรวงสาธารณสุข เรื่องอัตราค่าใช้จ่ายสูงสุดที่จะจัดเก็บจากผู้ยื่นคำขอในกระบวนการพิจารณาอนุญาตผลิตภัณฑ์วัตถุออกฤทธิ์พ.ศ. ๒๕๖๐ บัญชี ๓ การพิจารณาหรือการตรวจสอบใดๆ นอกจากบัญชี ๑ และบัญชี ๒(ดูข้อมูลจากภาพกฎหมาย)พรวิภา/ภวรรณตรี/จัดทำ๘ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๙๙ ง/หน้า ๕/๔ สิงหาคม ๒๕๖๐
ประกาศกระทรวงอุตสาหกรรมประกาศกระทรวงอุตสาหกรรมฉบับที่๔๑๕๗ (พ.ศ. ๒๕๕๒)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องกำหนดมาตรฐานผลิตภัณฑ์อุตสาหกรรมหมุดเกลียวหัวกระทะกับหลุมสี่แฉกชนิดH หรือชนิด Z - ผลิตภัณฑ์ขั้น A[๑] อาศัยอำนาจตามความในมาตรา ๑๕ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรม หมุดเกลียวหัวกระทะกับหลุมสี่แฉกชนิดH หรือชนิด Z - ผลิตภัณฑ์ขั้น Aมาตรฐานเลขที่ มอก. 2458 - 2552 ไว้ ดังมีรายละเอียดต่อท้ายประกาศนี้ประกาศณ วันที่ ๒๙ ธันวาคม พ.ศ. ๒๕๕๒ชาญชัย ชัยรุ่งเรืองรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมหมุดเกลียวหัวกระทะกับหลุมสี่แฉกชนิด H หรือชนิด Z- ผลิตภัณฑ์ขั้น A (ดูข้อมูลจากภาพกฎหมาย)ปริยานุช/ผู้จัดทำ๑๐มิถุนายน ๒๕๕๓นันท์นภัสร์/ตรวจ๑๐มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๗๐ ง/หน้า ๑๑/๔ มิถุนายน ๒๕๕๓
ประกาศกระทรวงการต่างประเทศประกาศกระทรวงการต่างประเทศเรื่องการจัดระบบข้อมูลข่าวสารส่วนบุคคลตามมาตรา ๒๓ (๓)แห่งพระราชบัญญัติข้อมูลข่าวสารของราชการพ.ศ.๒๕๔๐[๑] เพื่อให้เป็นไปตามมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอกระทรวงการต่างประเทศได้จัดระบบข้อมูลข่าวสารส่วนบุคคลของกระทรวงการต่างประเทศตามพระราชบัญญัติข้อมูลข่าวสารของราชการ พ.ศ. ๒๕๔๐ ดังนี้ข้อ ๑ประเภทของบุคคลที่จัดเก็บข้อมูลไว้ ได้แก่ ข้าราชการระดับ ๑-๑๑ลูกจ้างประจำ ลูกจ้างชั่วคราวและข้าราชการบำนาญ ของกระทรวงการต่างประเทศข้อ ๒ประเภทข้อมูลของบุคคลที่จัดเก็บข้อมูล(๑) สมุดประวัติ(๒) แฟ้มประวัติ(๓) ก.พ. ๗(๔) โปรแกรมระบบงานด้านบริหารงานบุคคลในคอมพิวเตอร์ข้อ ๓ลักษณะการใช้ข้อมูลตามปกติ๑. ผู้ใช้ ได้แก่ฝ่ายบริหารและเจ้าหน้าที่กองการเจ้าหน้าที่และฝึกอบรมสำนักงานปลัดกระทรวงการต่างประเทศ๒.ใช้เพื่อประโยชน์ในการบริหารงานบุคคลของกระทรวงการต่างประเทศข้อ ๔วิธีการขอตรวจดูข้อมูลข่าวสารของเจ้าของข้อมูลเจ้าของข้อมูลยื่นคำขอตรวจดูด้วยตนเองหรือมอบอำนาจเป็นหนังสือให้บุคคลอื่นยื่นคำขอตรวจดูข้อมูลต่อกองการเจ้าหน้าที่และฝึกอบรมสำนักงานปลัดกระทรวงการต่างประเทศข้อ ๕วิธีการขอให้แก้ไขเปลี่ยนแปลงข้อมูล(๑)ผู้เป็นเจ้าของข้อมูลเป็นผู้ขอแก้ไขเปลี่ยนแปลง โดยทำเป็นหนังสือพร้อมแนบหลักฐานที่เกี่ยวข้องยื่นผ่านผู้บังคับบัญชาตามลำดับจนถึงผู้บังคับบัญชาระดับกองแล้วนำส่งกองการเจ้าหน้าที่และฝึกอบรมสำนักงานปลัดกระทรวงการต่างประเทศ(๒) เจ้าหน้าที่กองการเจ้าหน้าที่และฝึกอบรมสำนักงานปลัดกระทรวงการต่างประเทศ ผู้รับผิดชอบ/ผู้ใช้ข้อมูลตามปกติเป็นผู้แก้ไขเปลี่ยนแปลงข้อ ๖แหล่งที่มาของข้อมูล(๑) บุคคลเจ้าของข้อมูลข่าวสารส่วนบุคคล(๒) กองการเจ้าหน้าที่และฝึกอบรมสำนักงานปลัดกระทรวงการต่างประเทศ ที่ทำหน้าที่ในการจัดทำข้อมูลด้านบุคลากรประกาศณ วันที่ ๒๖ พฤศจิกายน พ.ศ. ๒๕๔๔เตช บุนนาคปลัดกระทรวงการต่างประเทศดลธี/พิมพ์๙เมษายน ๒๕๕๑[๑]ราชกิจจานุเบกษา เล่ม ๑๑๙/ตอนพิเศษ ๑๐ ง/หน้า ๔/๘ กุมภาพันธ์ ๒๕๔๕
คําสั่งกรมสรรพากรที่ ท.ป. 129/2546เรื่อง กําหนดสถานที่รับแบบแสดงรายการและรับชําระเงินภาษีอากรตามประมวลรัษฎากร---------------------------------------------เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวลรัษฎากร มีประสิทธิภาพ อาศัยอํานาจตามความในมาตรา 11 แห่งประมวลรัษฎากร อธิบดีกรมสรรพากรจึงมีคําสั่งดังต่อไปนี้ข้อ ๑ ให้หน่วยบริการรับชําระภาษีอากรของสํานักงานสรรพากรพื้นที่กรุงเทพมหานคร 5 ที่ตั้งอยู่ ณ กองอํานวยการตลาดนัดกรุงเทพมหานคร (จตุจักร) ถนนกําแพงเพชร 2 แขวงลาดยาว เขตจตุจักร กรุงเทพมหานคร เป็นสถานที่รับแบบแสดงรายการและรับชําระเงินภาษีอากรตามประมวลรัษฎากร ได้อีกแห่งหนึ่ง นอกจากที่ว่าการอําเภอ หรือเขต สําหรับภาษีเงินได้บุคคลธรรมดาไม่ว่าจะมีภูมิลําเนาอยู่ในอําเภอ หรือเขตท้องที่ใดข้อ ๒ ให้สรรพากรพื้นที่กรุงเทพมหานคร 5 ออกคําสั่งเป็นหนังสือแต่งตั้งข้าราชการพลเรือนสามัญตั้งแต่ระดับ 3 ขึ้นไป ในจํานวนที่เหมาะสมกับปริมาณงานเป็นเจ้าหน้าที่รับชําระเงินภาษีอากร เพื่อรับชําระเงินภาษีอากรตามประมวลรัษฎากรข้อ ๓ การเสียภาษีอากรตามคําสั่งนี้ให้ถือว่าเป็นการสมบูรณ์เมื่อได้รับใบเสร็จรับเงิน ซึ่งเจ้าหน้าที่รับชําระเงินภาษีอากรตามข้อ 2 ได้ลงลายมือชื่อรับเงินแล้วข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระเงินภาษีเงินได้บุคคลธรรมดาตามประมวลรัษฎากร เฉพาะวันเสาร์ตั้งแต่วันที่ 6 กันยายน 2546 ถึงวันที่ 20 กันยายน 2546ผู้มีอํานาจลงนาม - สั่ง ณ วันที่ 4 กันยายน พ.ศ. 2546 ศุภรัตน์ ควัฒน์กุล(นายศุภรัตน์ ควัฒน์กุล)อธิบดีกรมสรรพากร
คำพิพากษาศาลฎีกาที่ 1074/2466หลักกฎหมาย: จำเลยเปนชู้กับเมียเขา แล้วฆ่าเขาตายโดยพยายามด้วยความพยาบาดมาดหมาย ศาลจังหวัดธัญญบุรี ลงโทษจำเลยตามมาตรา ๒๕๐ ข้อ ๓ แต่พรรคพวกที่ช่วยในการฆ่าด้วยลงมาตรา ๒๔๙ จำเลยฎีกาขอลดโทษ ฎีกาตัดสินยืน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1074/2466อัยการธัญญบุรีโจทก์นายทอง ฯล. ป.อ. ม. 68จำเลยเปนชู้กับเมียเขา แล้วฆ่าเขาตายโดยพยายามด้วยความพยาบาดมาดหมาย ศาลจังหวัดธัญญบุรี ลงโทษจำเลยตามมาตรา ๒๕๐ ข้อ ๓ แต่พรรคพวกที่ช่วยในการฆ่าด้วยลงมาตรา ๒๔๙ จำเลยฎีกาขอลดโทษ ฎีกาตัดสินยืน(กฤติ-พิจารณา-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: จำเลยเปนชู้กับเมียเขา แล้วฆ่าเขาตายโดยพยายามด้วยความพยาบาดมาดหมาย ศาลจังหวัดธัญญบุรี ลงโทษจำเลยตามมาตรา ๒๕๐ ข้อ ๓ แต่พรรคพวกที่ช่วยในการฆ่าด้วยลงมาตรา ๒๔๙ จำเลยฎีกาขอลดโทษ ฎีกาตัดสินยืน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1074/2466อัยการธัญญบุรีโจทก์นายทอง ฯล. ป.อ. ม. 68จำเลยเปนชู้กับเมียเขา แล้วฆ่าเขาตายโดยพยายามด้วยความพยาบาดมาดหมาย ศาลจังหวัดธัญญบุรี ลงโทษจำเลยตามมาตรา ๒๕๐ ข้อ ๓ แต่พรรคพวกที่ช่วยในการฆ่าด้วยลงมาตรา ๒๔๙ จำเลยฎีกาขอลดโทษ ฎีกาตัดสินยืน(กฤติ-พิจารณา-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 117660. คำพิพากษาศาลฎีกาที่ 1073/2466 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1073/2466 ป.อ. ม. 249()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงพาณิชย์ประกาศกระทรวงพาณิชย์เรื่องกำหนดให้ปลาป่นเป็นสินค้ามาตรฐานและมาตรฐานสินค้าปลาป่น อาศัยอำนาจตามความในมาตรา ๔แห่งพระราชบัญญัติมาตรฐานสินค้าขาออก พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์โดยคำแนะนำของคณะกรรมการมาตรฐานสินค้า ออกประกาศไว้ดังต่อไปนี้ข้อ ๑ในประกาศนี้ปลาป่น หมายความว่า ผลิตภัณฑ์ที่ทำจากปลาโดยการตากแห้งหรือต้มหรืออบด้วยความร้อน แล้วทำให้แห้งและบดเป็นผง ทั้งนี้ให้หมายความถึงปลาป่นเฉพาะที่ใช้เป็นอาหารสัตว์หรือส่วนผสมของอาหารสัตว์เท่านั้นข้อ ๒ให้กำหนดปลาป่นเป็นสินค้ามาตรฐานข้อ ๓ให้กำหนดมาตรฐานสินค้าปลาป่นไว้ตามรายละเอียดต่อท้ายประกาศนี้ประกาศฉบับนี้ให้ใช้บังคับเมื่อพ้นกำหนด ๖๐วัน นับแต่วันประกาศในราชกิจจานุเบกษาเป็นต้นไป[๑]ประกาศณ วันที่ ๒๐ ธันวาคม ๒๕๒๘โกศล ไกรฤกษ์รัฐมนตรีว่าการกระทรวงพาณิชย์[เอกสารแนบท้าย]๑. มาตรฐานปลาป่น(ดูข้อมูลจากภาพกฎหมาย)อุษมล/ผู้จัดทำ๑๙กันยายน ๒๕๕๔[๑] ราชกิจจานุเบกษาเล่ม ๑๐๒/ตอนที่ ๑๙๘/ฉบับพิเศษ หน้า ๔/๒๗ ธันวาคม ๒๕๒๘
พระราชบัญญัติบำเหน็จบำนาญข้าราชการ (ฉบับที่ 13) พ.ศ. 2523พระราชบัญญัติ บำเหน็จบำนาญข้าราชการ (ฉบับที่ ๑๓) พ.ศ. ๒๕๒๓ภูมิพลอดุลยเดช ป.ร. ให้ไว้ ณ วันที่ ๒๐ กันยายน พ.ศ. ๒๕๒๓ เป็นปีที่ ๓๕ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยบำเหน็จบำนาญข้าราชการ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติบำเหน็จบำนาญข้าราชการ (ฉบับที่ ๑๓) พ.ศ. ๒๕๒๓"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกความในมาตรา ๑๙ แห่งพระราชบัญญัติบำเหน็จบำนาญข้าราชการ พ.ศ. ๒๔๙๔ ซึ่งแก้ไขเพิ่มเติมโดยพระราชบัญญัติบำเหน็จบำนาญข้าราชการ (ฉบับที่ ๑๑) พ.ศ. ๒๕๑๘ และให้ใช้ความต่อไปนี้แทน "มาตรา ๑๙ ข้าราชการซึ่งมีอายุครบหกสิบปีบริบูรณ์แล้ว เป็นอันพ้นจากราชการมาตรา 3 เมื่อสิ้นปีงบประมาณที่มีอายุครบหกสิบปีบริบูรณ์นั้น เว้นแต่ในกรณีมีความจำเป็นอย่างยิ่ง เพื่อประโยชน์ในการรักษาความมั่นคงของราชอาณาจักร หรือเพื่อประโยชน์อย่างยิ่งแก่ราชการในด้านการศึกษา หรือการพัฒนาประเทศ หรือเป็นกรณีข้าราชการพลเรือนในพระองค์ สมุหราชองครักษ์ และรองสมุหราชองครักษ์มาตรา 3 ซึ่งมีความจำเป็นเพื่อประโยชน์แก่ราชการในพระองค์ คณะรัฐมนตรีจะอนุมัติให้ต่อเวลาราชการให้รับราชการต่อไปอีก คราวละหนึ่งปี จนถึงอายุครบหกสิบห้าปีก็ได้ ความในมาตรานี้มิให้ใช้บังคับแก่ข้าราชการการเมือง"มาตรา 4 มาตรา ๔ ให้ยกเลิกความในวรรคสามของมาตรา ๒๑ แห่งพระราชบัญญัติบำเหน็จบำนาญข้าราชการ พ.ศ. ๒๔๙๔ ซึ่งแก้ไขเพิ่มเติมโดยพระราชบัญญัติบำเหน็จบำนาญข้าราชการ (ฉบับที่ ๖) พ.ศ. ๒๕๐๔ผู้รับสนองพระบรมราชโองการ พลตรี ประมาณ อดิเรกสาร รองนายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่สถานการณ์ของประเทศอยู่ในภาวะที่มีภัยรอบด้าน และภาวะทางเศรษฐกิจของโลกที่กำลังเป็นอยู่ในขณะนี้ก็กระทบกระเทือนต่อการพัฒนาประเทศชาติสมควรที่จะเปิดโอกาสให้สามารถใช้ทรัพยากรทางด้านบุคคลมาร่วมกันทำประโยชน์แก่ประเทศชาติในด้านการรักษาความมั่นคงของราชอาณาจักร หรือเพื่อประโยชน์ในด้านการศึกษาและการพัฒนาประเทศให้มากที่สุด แต่เนื่องจากตามกฎหมายปัจจุบัน นอกจากข้าราชการพลเรือนในพระองค์แล้วเมื่อข้าราชการมีอายุครบหกสิบปีบริบูรณ์ต้องพ้นจากราชการ แม้ว่าทางราชการจะยังเล็งเห็นประโยชน์ของข้าราชการผู้นั้นอยู่ก็ไม่สามารถจะเรียกกลับมาทำประโยชน์ให้แก่ประเทศชาติได้ จึงจำเป็นต้องตราพระราชบัญญัตินี้ขึ้น
ประกาศกระทรวงการคลังประกาศกระทรวงการคลังเรื่องการเปลี่ยนแปลงอัตราดอกเบี้ยตั๋วสัญญาใช้เงินเพื่อการบริหารหนี้ ในปีงบประมาณพ.ศ. ๒๕๕๓(ครั้งที่ ๒) ให้กับธนาคารทหารไทย จำกัด (มหาชน) วันที่ ๑๘ สิงหาคม ๒๕๕๕[๑] ด้วยกระทรวงการคลังได้อาศัยอำนาจตามความในมาตรา ๑๐ มาตรา ๑๔ และมาตรา๒๔ แห่งพระราชบัญญัติการบริหารหนี้สาธารณะ พ.ศ. ๒๕๔๘ซึ่งแก้ไขเพิ่มเติมโดยพระราชบัญญัติการบริหารหนี้สาธารณะ (ฉบับที่ ๒) พ.ศ. ๒๕๕๑ออกประกาศกระทรวงการคลัง เรื่องการกู้เงินโดยการออกตั๋วสัญญาใช้เงินเพื่อการบริหารหนี้ ในปีงบประมาณ พ.ศ. ๒๕๕๓(ครั้งที่ ๒) ให้กับธนาคารทหารไทย จำกัด (มหาชน) ลงวันที่ ๑๗ กุมภาพันธ์ ๒๕๕๓ จำนวน๓,๐๐๐ ล้านบาท อายุ ๖ ปี อัตราดอกเบี้ยร้อยละ ๑.๔๙ ต่อปี ซึ่งตามข้อ ๔วรรคสอง กระทรวงการคลังจะเปลี่ยนแปลงอัตราดอกเบี้ยเงินกู้ในวันที่ ๑๘ กุมภาพันธ์และวันที่ ๑๘ สิงหาคม ของทุกปี โดยคำนวณจากอัตราดอกเบี้ยอัตราต่ำสุดของอัตราดอกเบี้ยเงินฝากประจำ๖ เดือน ประเภทบุคคลธรรมดา เฉลี่ย ๗ วัน ของธนาคารพาณิชย์ขนาดใหญ่ (FDR) ๔ แห่ง บวกร้อยละ ๐.๗๙ ต่อปี และเมื่อวันที่ ๑๘ กุมภาพันธ์ ๒๕๕๕ได้มีการเปลี่ยนแปลงอัตราดอกเบี้ยตั๋วสัญญาใช้เงินเพื่อการบริหารหนี้ ในปีงบประมาณพ.ศ. ๒๕๕๓ (ครั้งที่ ๒) ให้กับธนาคารทหารไทย จำกัด (มหาชน) เป็นร้อยละ ๓.๑๙๖ ต่อปีเพื่อให้อัตราดอกเบี้ยเงินกู้เป็นไปตามเงื่อนไขที่กำหนดในประกาศกระทรวงการคลังลงวันที่ ๑๗ กุมภาพันธ์ ๒๕๕๓ ดังกล่าวจึงเปลี่ยนแปลงอัตราดอกเบี้ยตั๋วสัญญาใช้เงินเพื่อการบริหารหนี้ ในปีงบประมาณ พ.ศ.๒๕๕๓ (ครั้งที่ ๒) ให้กับธนาคารทหารไทย จำกัด (มหาชน) จากอัตราดอกเบี้ยร้อยละ ๓.๑๙๖ต่อปี เป็นร้อยละ ๓.๑๗๑ ต่อปี ทั้งนี้ตั้งแต่วันที่ ๑๘ สิงหาคม ๒๕๕๕ เป็นต้นไปประกาศณ วันที่ ๑๕ สิงหาคม พ.ศ. ๒๕๕๕จักรกฤศฏิ์พาราพันธกุลผู้อำนวยการสำนักงานบริหารหนี้สาธารณะปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๔ กันยายน ๒๕๕๕ปณตภร/ผู้ตรวจ๑๓ กันยายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๓๔ ง/หน้า ๑๖/๑ กันยายน ๒๕๕๕
ประกาศคณะกรรมการกองทุนบำเหน็จบำนาญข้าราชการประกาศคณะกรรมการกองทุนบำเหน็จบำนาญข้าราชการเรื่อง การรับเงินประเดิมเงินชดเชยและผลประโยชน์ตอบแทนเงินดังกล่าวของสมาชิกซึ่งออกจากราชการโดยกรณียังไม่ถึงที่สุด[๑] อาศัยอำนาจตามความมาตรา๒๖ (๑) มาตรา ๔๕ และมาตรา ๕๔ แห่งพระราชบัญญัติกองทุนบำเหน็จบำนาญข้าราชการ พ.ศ.๒๕๓๙ คณะกรรมการกองทุนบำเหน็จบำนาญข้าราชการจึงออกประกาศไว้ ดังนี้ข้อ ๑ สมาชิกซึ่งออกจากราชการโดยมีกรณีหรือต้องหาว่ากระทำความผิดวินัยก่อนออกจากราชการหรือถูกสั่งให้ออกจากราชการเพราะหย่อนความสามารถ เพราะประพฤติตนไม่เหมาะสม เพราะบกพร่องในหน้าที่เพราะมีมลทินมัวหมอง หรือมีกรณีหรือต้องหาว่ากระทำความผิดอาญาและกรณียังไม่ถึงที่สุด สามารถยื่นคำขอรับเงินประเดิมเงินชดเชยและผลประโยชน์ตอบแทนเงินดังกล่าวจากกองทุนได้โดยไม่ต้องรอหลักฐานการพิจารณาตอบรับทราบว่ากรณีเป็นการถึงที่สุดแล้วจากส่วนราชการเจ้าสังกัดหรือองค์กรกลางบริหารงานบุคคล ทั้งนี้สมาชิกผู้นั้นจะต้องดำเนินการจัดหาทรัพย์สินมาเป็นประกันการรับเงินดังกล่าวให้แก่กองทุนด้วยข้อ ๒ ทรัพย์สินที่จะนำมาเป็นประกันจะต้องเป็นทรัพย์สิน ดังต่อไปนี้(๑)หนังสือค้ำประกันของธนาคาร ในวงเงินที่สูงกว่าไม่น้อยกว่าร้อยละ ๓๐ของจำนวนเงินที่ได้รับไป มีกำหนดเวลาไม่น้อยกว่า ๓ ปี(๒)พันธบัตรรัฐบาลหรือพันธบัตรรัฐวิสาหกิจที่กระทรวงการคลังค้ำประกันซึ่งมีราคาตลาดสูงกว่าไม่น้อยกว่าร้อยละ๓๐ ของจำนวนที่ได้รับไป และจะต้องจดทะเบียนเป็นประกันการชำระหนี้ มีกำหนดเวลาไม่น้อยกว่า๓ ปี(๓)อสังหาริมทรัพย์ ได้แก่ บ้าน ที่ดิน อาคารชุด ห้องชุด ในวงเงินประกันไม่เกินร้อยละ๗๐ ของราคาประเมินการเสียภาษีของทางราชการ ซึ่งจะต้องสูงกว่าจำนวนเงินที่ได้รับไปและจะต้องจดทะเบียนจำนองเป็นประกันการชำระหนี้ มีกำหนดเวลาไม่น้อยกว่า ๓ ปีข้อ ๓ สมาชิกผู้ยื่นคำขอรับเงินจากกองทุนจะต้องจัดทำหนังสือสัญญาการใช้เงินคืนตามแบบที่กำหนดให้แก่กองทุนเพื่อเป็นหลักฐานด้วยข้อ ๔ ในกรณีที่การออกจากราชการถึงที่สุดแล้วให้สมาชิกดังกล่าวทำหนังสือยืนยันพร้อมแนบสำเนาหนังสือที่แจ้งเรื่องราวหรือรับรองการถึงที่สุดของส่วนราชการเจ้าสังกัดหรือองค์กรกลางบริหารงานบุคคลพร้อมกับคำสั่งถึงที่สุดนั้นให้กองทุนทราบข้อ ๕ เมื่อใกล้จะครบกำหนดระยะเวลา ๓ ปีหากกรณียังไม่ถึงที่สุดให้สมาชิกดังกล่าวดำเนินการขอขยายเวลาการใช้เงินคืนต่อไปอีกตามหลักเกณฑ์ที่กำหนดไว้นี้ประกาศ ณ วันที่ ๑กันยายน พ.ศ. ๒๕๔๓ศุภชัย พิศิษฐวานิชปลัดกระทรวงการคลังประธานกรรมการกองทุนบำเหน็จบำนาญข้าราชการปริยานุช/ผู้จัดทำ๒๐ ตุลาคม ๒๕๕๒นันท์นภัสร์/ตรวจ๒๐ ตุลาคม ๒๕๕๒โชติกานต์/ปรับปรุง๒ พฤษภาคม ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๑๕๐ ง/หน้า ๒๒/๑๒ ตุลาคม ๒๕๕๒